Endriartono Sutarto
Jenderal (Purn) Endriartono Sutarto () inggih punika mantan Panglima Tentara Nasional Indonésia (2002-2006). Saderengipun njabat Panglima TNI, alumni AKABRI taun 1971 punika naté njabat kathah posisi ingkang wigati wonten ing TNI Angkatan Dharat antawisipun minangka KASAD (9 Oktober 2000-4 Juni 2002), Wakil KASAD lan Komandan Sesko TNI. Saderengipun piyambakipun ugi naté njabat minangka Asisten Operasi Kepala Staf Umum (Asops Kasum) TNI wonten ing Mabes TNI lan Komandan Paspampres. Nalika mantan Présidhèn Soeharto lengser nalika tanggal 21 Mèi 1998, Endriartono njabat Komandan Pasukan Pengamanan Présidhèn (Paspampres).

Jabatan 
Pratélan kalungguhan militèr Endriartono Sutarto inggih punika:

 Lulus saking AKABRI Pérangan Darat (1971)
 Pejabat Eksekutif Komandan Peleton (Dantonban) A/305 Kostrad (1972 – 1975)
 Banki B/328 Kostrad (1976)
 Pejabat Eksekutif Kompi Kostrad (1975-1979)
 Kepala Seksi Operasi Batalyon Infanteri (Kasiops Yonif) Kostrad (1979 – 1981)
 Kepala Staf Instansi Operasi 330 Kostrad (1980)
 Guru Militer Sekolah Calon Perwira Angkatan Darat (Secapa AD) (1982 – 1984)
 Komandan Batalyon Infanteri (Danyonif) 514 Kostrad (1985 – 1987)
 Komandan Kontingen Garuda IX (1988 – 1989)
 Kepala Staf Brigade Infanteri Lintas Udara (Kasbrigif Linud) 17/1 Kostrad (1989 – 1991)
 Asisten Operasi (Asops) Kasdam Jaya (1993 – 1994)
 Komandan Resort Militer 173 Dam-VIII/Trikora (1994-1995)
 Kepala Staf Divisi Infanteri (Kas Divif) 1 Kostrad (1995-1996)
 Wakil Asisten Perencanaan Umum Panglima ABRI (Waasrenum Pangab) (1996)
 Wakil Asisten Operasi Kepala Staf AD (Waasops Kasad) (1996-1997)
 Komandan Pasukan Pengamanan Présidhèn (Paspampres) (1997 – 1998)
 Asisten Kepala Staf Umum (Asops Kasum) ABRI (1998-1999)
 Komandan Sekolah Staf lan Komando (Sesko TNI) (1999 – 2000)
 Wakil Kepala Staf TNI AD (WAKASAD) (2000)
 Kepala Staf TNI AD (KASAD) (2000)
 Panglima Tentara Nasional Indonésia (2000-2006)

Jenjang Kepangkatan 
Kepangkatan Endriartono kawiwitan minangka Perwira Pertama (Pama) kanthi pangkat Letnan Dua nalika taun 1971, lajeng Letnan Satu nalika taun 1974 lan Kapten nalika taun 1977. Kalajengaken minangka Perwira Menengah (Pamen) dipunwiwiti saking pangkat Mayor nalika taun 1983, Letkol nalika taun 1986, lan Kolonel nalika taun 1993. Pangkat Perwira Tinggi (Pati) dipuntampi nalika taun 1996 minangka Brigjen, lajeng Mayjen nalika taun 1997, Letjen nalika taun 1999, lan pangkat Jenderal nalika taun 2000.

Bintang Jasa lan Tanda Kehormatan 
Anugerah bintang lan tanda kehormatan ingkang dipungadhahii, antawisipun:

 Bintang Kartika Eka Paksi Utama
 Bintang Yudha Dharma Pratama
 Bintang Kartika Eka Paksi Pratama
 Bintang Yudha Dharma Nararya
 Bintang Kartika Eka Paksi Nararya III
 Satya Lencana Kesetiaan XXIV
 Satya Lencana GOM VII/Acèh
 Satya Lencana GOM IX/Raksaka Dharma
 Satya Lencana Seroja
 Satya Lencana Wira Karya
 Satya Lencana Santi Dharma
 Satya Lencana PBB/UNEF-1
 Satya Lencana PBB/UNIIMOG
 Bintang Jalasena Utama
 Bintang Swa Bhuwana Paksa Utama
 Bintang Mahaputra Adipradana
 Bintang Dharma
 Bintang Yudha Dharma Utama
 Bintang Bhayangkari Utama
 Bintang Jasa Utama
 Penghargaan Kelas 1 dari Pamaréntah Singapura
 Penghargaan Kelas 1 dari Karajan Brunei Darusalam
 Penghargaan Kelas 1 dari pamaréntah Malaysia
 Penghargaan kelas 1 dari pamaréntah Thailand
 Penghargaan kelas 1 dari pamaréntah Cambodia 2005
 Bintang Kehormatan The Royal Order of Sahametrei Mohaserevadh
 Grand Cross

Kontroversi 
Pengundhuran dhiri Endriartono Sutarto minangka Panglima TNI saderengipun masa jabatanipun pungkasan ngagetaken kathah pihak. Nalika wulan Oktober taun 2004, Markas Besar TNI ing Cilangkap kanthi resmi ngandharaken bilih wonten tiga alasan ingkang dipunkajengaken wonten ing surat panyuwunan mundhur ingkang katujokakaken dhateng Présidhèn Megawati Soekarnoputri, inggih punika kepentingan reorganisasi wonten ing lingkungan TNI, faktor yuswa (masa pensiun Endriartono dipuntambahaken 2 taun), lan pengganti Panglima TNI inggih punika Kepala Staf Angkatan ingkang njabat wekdal punika.

Sasampunipun pensiun saking Panglima TNI, Endriartono njabat minangka Komisaris Utama Pertamina, kalungguhan mau dipunsandhang namung wonten ing wekdal ingkang sekedhap amargi Endriartono ngundhuraken dhiri saking kalungguhan mau. Informasi ingkang nyebar nyebutaken bilih Endriartono mundhur dipunsebabaken jumlah gaji ingkang ageng sanget déné tugas ingkang dipuntindakaken boten ageng sanget..

"Kenging menapa kula medal saking Pertamina, amargi kula mirsani Pertamina boten nindakaken pelayanan ingkang saé piyambak dhateng masarakat, déné punika PT ingkang profit oriented, nanging boten namung keuntungan ingkang dipunpadosi. Déné piyambakipun ngolah bahan ingkang strategis kanggé kepentingan rakyat," ngendikanipun Endriartono.

Marsekal (Purn) Chappy Hakim nyatakaken bilih mundhuripun Endiartono Sutarto saking kalungguhan Komisaris Pertamina pesthi amargi wonten aji-aji ingkang tabrakan kaliyan prinsip ingkang dipunanut piyambakipun.

Pranala njaba 
 Situs Resmi Endriartono Sutarto 
 Biografi Endriartono Sutarto di tokohindonesia 
 Endriartono Sutarto di Modernisator Indonésia
 Endriartono Sutarto di Facebook
 Endriartono Sutarto di Twitter

Cathetan suku 

Panglima TNI
KSAD
Tokoh saka Purwareja
Lair 1947